PATVIRTINTA

Savivaldybės administracijos direktoriaus

2023 m. vasario 6 d. įsakymu Nr. AP-244

**MIESTO ŪKIO IR APLINKOS SKYRIAUS APLINKOSAUGOS IR MIESTO TVARKYMO POSKYRIO SPECIALISTO PAREIGYBĖS APRAŠYMAS**

**I SKYRIUS**

**PAREIGYBĖ**

 1. Miesto ūkio ir aplinkos skyriaus Aplinkosaugos ir miesto tvarkymo poskyrio specialisto pareigybė yra priskiriama kvalifikuotų darbuotojų pareigybių grupei (toliau – darbuotojas).

 2. Pareigybės lygis – C

 3. Pareigybės paskirtis – specialisto pareigybė reikalinga atlikti viešųjų erdvių tvarkymo ir smulkaus remonto, taisymo darbus.

 4. Pareigybės pavaldumas – darbuotojas tiesiogiai pavaldus Miesto ūkio ir aplinkos skyriaus Aplinkosaugos ir miesto tvarkymo poskyrio vedėjui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

 5. Darbuotojas, einantis šias pareigas, turi atitikti šiuos specialiuosius reikalavimus:

 5.1. turėti ne žemesnį kaip vidurinį išsilavinimą ir (ar) įgytą profesinę kvalifikaciją;

 5.2. mokėti atlikti smulkius viešųjų erdvių įrangos, įrenginių remonto darbus;

 5.3. mokėti paruošti darbui, naudoti viešųjų erdvių priežiūros įrangą (žoliapjovę, trimerį, sekatorių, žolės pjovimo traktorių) ir atlikti smulkius remonto darbus;

 5.4. turėti vairuotojo pažymėjimą ir ne mažesnį nei 1 metų vairuotojo stažą;

 5.5. mokėti vairuoti traktorių su priekaba (B kategorija);

 5.6. būti pareigingam, darbščiam, kruopščiam, mokėti bendrauti.

**III SKYRIUS**

 **ŠIAS PAREIGAS EINANČIO DARBUOTOJO FUNKCIJOS**

 6. Šias pareigas einantis darbuotojas atlieka šias funkcijas:

 6.1. Nurodytose teritorijose atlieka viešųjų erdvių tvarkymo darbus: pjauna krūmus, žolę, renka šiukšles, grėbia lapus, šalina žoles, piktžoles, perteklinį gruntą iš šaligatvių bei kitų kietų dangų, plauna nuteptus paviršius, šalina vandalizmo padarinius;

 6.2. Atlieka nurodytus nedidelės apimties viešųjų erdvių įrangos remonto darbus; jei pats negali šių darbų atlikti (dėl darbų apimties, sudėtingumo ir kt.) informuoja specialistą, atsakingą už visuomenei naudingos veiklos organizavimą.

 6.3. Vairuoja tarnybinį transportą tarnybos reikmėms.

 6.4. Vairuoja techniką darbo funkcijoms atlikti (žoliapjovę-traktoriuką, techniką su priekaba);

 6.5. Dirba kartu su asmenimis nukreiptais (gavusiais siuntimą) atlikti visuomenei naudingą veiklą;

 6.6. Paruošia teritorijų priežiūros įrangą darbui (užpildo kuru, atlieka profilaktinę priežiūrą, susireguliuoja įrangą ir pan.).

 6.7. Prižiūri, kad priskirtos priemonės būtų techniškai tvarkingos ir švarios.

**IV SKYRIUS**

**ATSAKOMYBĖ**

 7. Darbuotojas, nevykdantis ar netinkamai vykdantis pareigybės aprašyme nustatytas funkcijas, nesilaikantis Darbo kodekse nustatytų darbuotojo pareigų ar kitų teisės aktų reikalavimų, reglamentuojančių jo funkcijų vykdymą, atsako teisės aktų nustatyta tvarka.

Susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Data)